phoneee/thai-legal-corpus huggingface dataset:
ประกาศธนาคารแห่งประเทศไทยที่ สกง. 11/2560เรื่อง กําหนดอัตราดอกเบี้ยพันธบัตรธนาคารแห่งประเทศไทยประเภทอัตราดอกเบี้ยลอยตัว อายุ 3 ปี รุ่นที่ 1/FRB 3 ปี/2558สําหรับงวดเริ่มต้นวันที่ 17 กุมภาพันธ์ 2560-------------อื่นๆ - 1. เหตุผลในการออกประกาศ เพื่อกําหนดอัตราดอกเบี้ยพันธบัตรธนาคารแห่งประเทศไทยประเภทอัตราดอกเบี้ยลอยตัว อายุ 3 ปี รุ่นที่ 1/FRB 3 ปี/2558 สําหรับงวดเริ่มต้นวันที่ 17 กุมภาพันธ์ 2560อื่นๆ - 2. อํานาจตามกฎหมาย เพื่ออนุวัตตามข้อ 5.2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดอัตราดอกเบี้ยของพันธบัตรธนาคารแห่งประเทศไทยประเภทอัตราดอกเบี้ยลอยตัว อายุ 3 ปี รุ่นที่ 1/FRB 3 ปี/2558 สําหรับงวดเริ่มต้นวันที่ 17 กุมภาพันธ์ 2560 เท่ากับร้อยละ 1.48821 ต่อปี (เท่ากับอัตราดอกเบี้ยอ้างอิงระยะสั้นการกู้ยืมเงินระหว่างธนาคารของตลาดกรุงเทพฯ (BIBOR) ระยะ 3 เดือน ณ วันที่ 15 กุมภาพันธ์ 2560 ลบร้อยละ 0.1) อื่นๆ - 4. วันเริ่มต้นบังคับใช้ ตั้งแต่วันที่ 16 กุมภาพันธ์ 2560ผู้มีอํานาจลงนาม - ประกาศ ณ วันที่ 15 กุมภาพันธ์ 2560 (นางสาววชิรา อารมย์ดี)ผู้ช่วยผู้ว่าการ สายตลาดการเงินผู้ว่าการแทนธนาคารแห่งประเทศไทย
ประกาศกรมการจัดหางานประกาศกรมการจัดหางานเรื่องกำหนดอัตราค่าจ้างมาตรฐานขั้นต่ำและเงื่อนไขสำหรับการจ้างแรงงานไทยในประเทศมาเลเซีย ตามที่กรมการจัดหางานได้ประกาศกำหนดอัตราค่าจ้างมาตรฐานขั้นต่ำและเงื่อนไขสำหรับการจ้างแรงงานไทยในประเทศมาเลเซียเพื่อใช้เป็นเกณฑ์ในการพิจารณาอนุญาตให้รับสมัครและจัดส่งคนหางานไปทำงานในประเทศมาเลเซียตั้งแต่วันที่ ๒๖ มิถุนายน พ.ศ. ๒๕๔๙ เป็นต้นมา นั้นเนื่องจากในระยะเวลาที่ผ่านมามีการเปลี่ยนแปลงสภาพเศรษฐกิจของประเทศมาเลเซียประกอบกับรัฐบาลประเทศมาเลเซียได้ประกาศปรับอัตราค่าจ้างขั้นต่ำใหม่ซึ่งครอบคลุมถึงแรงงานต่างชาติด้วยดังนั้นเพื่อให้การกำหนดค่าจ้างมาตรฐานขั้นต่ำและเงื่อนไขสำหรับการจ้างแรงงานไทยที่จะไปทำงานในประเทศมาเลเซียเป็นไปด้วยความเหมาะสมและสอดคล้องกับสภาพการจ้างในประเทศมาเลเซียอธิบดีกรมการจัดหางานจึงออกประกาศไว้ ดังต่อไปนี้ข้อ ๑ ให้ยกเลิกประกาศกรมการจัดหางานเรื่องกำหนดอัตราค่าจ้างมาตรฐานขั้นต่ำและเงื่อนไขสำหรับการจ้างแรงงานไทยในมาเลเซียลงวันที่ ๒๖ มิถุนายน พ.ศ. ๒๕๔๙ข้อ ๒กำหนดอัตราค่าจ้างมาตรฐานขั้นต่ำและเงื่อนไขสำหรับการจ้างแรงงานไทยในประเทศมาเลเซียเพื่อใช้เป็นเกณฑ์ในการพิจารณาอนุญาตให้รับสมัครและจัดส่งคนหางานไปทำงานในประเทศมาเลเซียดังนี้(๑) ภาคก่อสร้าง ตำแหน่งคนงานทั่วไปกำหนดอัตราค่าจ้างมาตรฐานขั้นต่ำไม่น้อยกว่า ๑,๕๐๐ ริงกิตต่อเดือน(๒) ภาคบริการ ประกอบด้วย(ก) ตำแหน่งผู้ประกอบอาหารไทยกำหนดอัตราค่าจ้างมาตรฐานขั้นต่ำไม่น้อยกว่า ๑,๗๕๐ ริงกิตต่อเดือน(ข) ตำแหน่งผู้ช่วยผู้ประกอบอาหารไทยกำหนดอัตราค่าจ้างมาตรฐานขั้นต่ำไม่น้อยกว่า ๑,๕๐๐ ริงกิตต่อเดือน(ค) ตำแหน่งพนักงานทั่วไปกำหนดอัตราค่าจ้างมาตรฐานขั้นต่ำไม่น้อยกว่า ๑,๓๐๐ ริงกิตต่อเดือน(ง) ตำแหน่งพนักงานนวดแผนไทย กำหนดอัตราค่าจ้างมาตรฐานขั้นต่ำไม่น้อยกว่า๒,๐๐๐ ริงกิตต่อเดือน(จ) ตำแหน่งผู้ดูแลเด็ก กำหนดอัตราค่าจ้างมาตรฐานขั้นต่ำไม่น้อยกว่า๑,๕๐๐ ริงกิตต่อเดือน(ฉ) ตำแหน่งผู้ดูแลผู้สูงอายุกำหนดอัตราค่าจ้างมาตรฐานขั้นต่ำไม่น้อยกว่า ๑,๕๐๐ ริงกิตต่อเดือน(ช) ตำแหน่งผู้ช่วยแม่บ้าน กำหนดอัตราค่าจ้างมาตรฐานขั้นต่ำไม่น้อยกว่า๑,๓๐๐ ริงกิตต่อเดือน(๓) งานในโรงงานอุตสาหกรรมหรืองานตัดเย็บเสื้อผ้า ตำแหน่งคนงานทั่วไปกำหนดอัตราค่าจ้างมาตรฐานขั้นต่ำไม่น้อยกว่า ๑,๓๐๐ ริงกิตต่อเดือนข้อ ๓อัตราค่าจ้างตามที่กำหนดเป็นอัตราค่าจ้างสำหรับการทำงานไม่เกินวันละ ๘ชั่วโมง สัปดาห์ละไม่เกิน ๖ วันข้อ ๔นายจ้างต้องจัดสวัสดิการที่พักอาศัยให้คนหางานพร้อมสิ่งอำนวยความสะดวกให้เป็นไปตามมาตรฐานและเหมาะสมกับสภาพแวดล้อมโดยไม่คิดมูลค่าและจัดหาอาหารที่มีคุณภาพให้ไม่น้อยกว่า ๓๐ วันต่อเดือน วันละไม่น้อยกว่า ๓ มื้อ รวมวันหยุดทุกตำแหน่ง และหรือจ่ายเงินแทนค่าอาหารให้คนละ ๖๐๐ ริงกิตต่อคนต่อเดือนข้อ ๕อัตราค่าจ้างตามที่กำหนด เป็นรายได้สุทธิหลังหักภาษีแรงงาน (Levy) แล้วทั้งนี้ ตั้งแต่วันที่ประกาศในราชกิจจานุเบกษาเป็นต้นไป[๑]ประกาศณ วันที่ ๑๔ พฤษภาคม พ.ศ. ๒๕๕๖ประวิทย์ เคียงผลอธิบดีกรมการจัดหางานปริยานุช/ผู้จัดทำ๑๓ มิถุนายน๒๕๕๖โชติกานต์/ผู้ตรวจ๑ กรกฎาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๖๙ ง/หน้า ๓๐/๑๐ มิถุนายน ๒๕๕๖
ประกาศกระทรวงการคลังประกาศกระทรวงการคลังเรื่องการยกเว้นอากรศุลกากรสำหรับของที่มีถิ่นกำเนิดจากสาธารณรัฐแห่งสหภาพเมียนมา[๑] เพื่อประโยชน์แก่การเศรษฐกิจของประเทศอาศัยอำนาจตามความในมาตรา ๑๒ แห่งพระราชกำหนดพิกัดอัตราศุลกากรพ.ศ. ๒๕๓๐ รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ดังต่อไปนี้ข้อ๑ ให้ยกเลิกประกาศกระทรวงการคลังเรื่อง การยกเว้นอากรศุลกากรสำหรับของที่มีถิ่นกำเนิดจากสาธารณรัฐแห่งสหภาพเมียนมาลงวันที่ ๓๐ ธันวาคม พ.ศ. ๒๕๕๙ข้อ๒ ให้ยกเว้นอากรสำหรับของในภาค ๒แห่งพิกัดอัตราศุลกากรท้ายพระราชกำหนดพิกัดอัตราศุลกากร พ.ศ. ๒๕๓๐ซึ่งแก้ไขเพิ่มเติมโดยพระราชกำหนดพิกัดอัตราศุลกากร (ฉบับที่ ๖) พ.ศ. ๒๕๕๙ที่มีถิ่นกำเนิดจากสาธารณรัฐแห่งสหภาพเมียนมา ดังต่อไปนี้(๑) ของในตอนที่ ๐๗ และตอนที่ ๐๘ ของภาค ๒ ดังกล่าว(๒) ของภายใต้โครงการพัฒนาดอยตุง (พื้นที่ทรงงาน)อันเนื่องมาจากพระราชดำริตามบัญชีท้ายประกาศนี้ข้อ๓ การยกเว้นอากรตามข้อ ๒ให้เป็นไปตามหลักเกณฑ์และเงื่อนไข ดังต่อไปนี้(๑) ผู้นำของเข้าต้องนำเข้าทางด่านศุลกากรแม่สายหรือด่านศุลกากรเชียงดาว(๒) ผู้นำของเข้าตามข้อ ๒ (๒) ต้องแสดงหนังสือรับรองจากมูลนิธิแม่ฟ้าหลวงสำนักงานประสานงานโครงการพัฒนาดอยตุง (พื้นที่ทรงงาน) อันเนื่องมาจากพระราชดำริข้อ๔ ผู้นำของเข้าต้องปฏิบัติตามพิธีการที่อธิบดีประกาศกำหนดข้อ๕ ประกาศนี้ให้ใช้บังคับตั้งแต่วันที่๑๓ พฤศจิกายน พ.ศ. ๒๕๖๐ เป็นต้นไปประกาศ ณ วันที่ ๑๐พฤศจิกายน พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลัง[เอกสารแนบท้าย]๑.บัญชีท้ายประกาศกระทรวงการคลัง เรื่อง การยกเว้นอากรศุลกากรสำหรับของที่มีถิ่นกำเนิดจากสาธารณรัฐแห่งสหภาพเมียนมาลงวันที่ ๑๐ พฤศจิกายน พ.ศ. ๒๕๖๐(ดูข้อมูลจากภาพกฎหมาย)ภวรรณตรี/จัดทำ๑๕ พฤศจิกายน๒๕๖๐พัชรภรณ์/ตรวจ๑๕ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๗๔ ง/หน้า ๕๔ (เล่มที่๑)/๑๐ พฤศจิกายน๒๕๖๐
คำพิพากษาศาลฎีกาที่ 62790หลักกฎหมาย: ที่ศาลล่างไม่เชื่อพยานโจทก์ตามอ้างหาใช่เรื่องวินิจฉัยผิดจากหลักฐานในสำนวนไม่ฎีกาของโจทก์ร่วมที่โต้เถียงในข้อนี้จึงเป็นฎีกาในข้อเท็จจริง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 936/2527พนักงานอัยการจังหวัดนครราชสีมาโจทก์นายประดิษฐ์ อริยะโภคสมบัติจำเลยโจทก์ร่วมจำเลยห้างหุ้นส่วนจำกัดสมบูรณ์การค้าจำเลย ป.วิ.อ. ม. 220ที่ศาลล่างไม่เชื่อพยานโจทก์ตามอ้างหาใช่เรื่องวินิจฉัยผิดจากหลักฐานในสำนวนไม่ฎีกาของโจทก์ร่วมที่โต้เถียงในข้อนี้จึงเป็นฎีกาในข้อเท็จจริง(สำเนียง ด้วงมหาสอน-สนิท อังศุสิงห์-พิชัย วุฒิจำนงค์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 936/2527พนักงานอัยการจังหวัดนครราชสีมาโจทก์นายประดิษฐ์ อริยะโภคสมบัติจำเลยโจทก์ร่วมจำเลยห้างหุ้นส่วนจำกัดสมบูรณ์การค้าจำเลย ป.วิ.อ. ม. 220ที่ศาลล่างไม่เชื่อพยานโจทก์ตามอ้างหาใช่เรื่องวินิจฉัยผิดจากหลักฐานในสำนวนไม่ฎีกาของโจทก์ร่วมที่โต้เถียงในข้อนี้จึงเป็นฎีกาในข้อเท็จจริง(สำเนียง ด้วงมหาสอน-สนิท อังศุสิงห์-พิชัย วุฒิจำนงค์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมฉบับที่ 4435 (พ.ศ. 2555)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรม ความเข้ากันได้ทางแม่เหล็กไฟฟ้า เล่ม 3 ขีดจํากัด ส่วนที่ 5 ขีดจํากัดการกระเพื่อมและเปลี่ยนแปลงไปมาของแรงดันไฟฟ้าในระบบจ่ายไฟฟ้าแรงดันต่ําสําหรับบริภัณฑ์ที่มีกระแสไฟฟ้าที่กําหนดสูงกว่า 16 แอมแปร์และกําหนดมาตรฐานผลิตภัณฑ์อุตสาหกรรมความเข้ากันได้ทางแม่เหล็กไฟฟ้า เล่ม 3 ขีดจํากัด - ส่วนที่ 5 : ขีดจํากัดสําหรับการกระเพื่อมของแรงดันไฟฟ้าและการกะพริบในระบบจ่ายกําลังไฟฟ้าแรงดันต่ํา สําหรับบริภัณฑ์ที่มีกระแสไฟฟ้าที่กําหนดมากกว่า 16 แอมแปร์----------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม ความเข้ากันได้ทางแม่เหล็กไฟฟ้า เล่ม 3 ขีดจํากัด ส่วนที่ 5 ขีดจํากัดของการกระเพื่อมและเปลี่ยนแปลงไปมาของแรงดันไฟฟ้าในระบบจ่ายไฟฟ้าแรงดันต่ําสําหรับบริภัณฑ์ที่มีกระแสไฟฟ้ากําหนดสูงกว่า 16 แอมแปร์ มาตรฐานเลขที่ มอก. 1450 - 254 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 2358 (พ.ศ. 2541) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรมความเข้ากันได้ทางแม่เหล็กไฟฟ้า เล่ม 3 ขีดจํากัด ส่วนที่ 5 ขีดจํากัดของการกระเพื่อมและเปลี่ยนแปลงไปมาของแรงดันไฟฟ้าในระบบจ่ายไฟฟ้าแรงดันต่ําสําหรับบริภัณฑ์ที่มีกระแสไฟฟ้าที่กําหนดสูงกว่า16 แอมแปร์ ลงวันที่ 9 กุมภาพันธ์ พ.ศ. 2540 และออกประกาศกําหนดมาตรฐานผลิตภัณฑ์อุตสาหกรรมความเข้ากันได้ทางแม่เหล็กไฟฟ้า เล่ม 3 ขีดจํากัด - ส่วนที่ 5 : ขีดจํากัดสําหรับการกระเพื่อมของแรงดันไฟฟ้าและการกะพริบในระบบจ่ายกําลังไฟฟ้าแรงดันต่ําสําหรับบริภัณฑ์ที่มีกระแสไฟฟ้าที่กําหนด 16 แอมแปร์ มาตรฐานเลขที่ มอก. 1450 - 2553 ขึ้นใหม่ ดังมีรายการละเอียดต่อท้ายประกาศนี้ ทั้งนี้ ให้มีผลเมื่อพ้นกําหนด 270 วัน นับแต่วันที่ประกาศในราชกิจจานุเบกษา เป็นต้นไปผู้มีอํานาจลงนาม - ประกาศ ณ วันที่ 12 มิถุนายน พ.ศ. 2555 หม่อมราชวงศ์พงษ์สวัสดิ์ สวัสดิวัตน์รัฐมนตรีว่าการกระทรวงอุตสาหกรรม
กฎกระทรวงกฎกระทรวงฉบับที่ ๑๐ (พ.ศ.๒๕๒๓)ออกตามความในพระราชบัญญัติมาตรฐานสินค้าขาออกพ.ศ. ๒๕๐๓[๑] อาศัยอำนาจตามความในมาตรา๖ แห่งพระราชบัญญัติมาตรฐานสินค้าขาออก พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ ๑ให้ยกเลิก(๑)กฎกระทรวง ฉบับที่ ๔ (พ.ศ. ๒๕๐๔) ออกตามความในพระราชบัญญัติมาตรฐานสินค้าขาออกพ.ศ. ๒๕๐๓ ว่าด้วยอัตราค่าธรรมเนียม(๒)กฎกระทรวง ฉบับที่ ๗ (พ.ศ. ๒๕๑๘) ออกตามความในพระราชบัญญัติมาตรฐานสินค้าขาออก พ.ศ.๒๕๐๓ ว่าด้วยอัตราค่าธรรมเนียมข้อ ๒ให้กำหนดอัตราค่าธรรมเนียม ดังต่อไปนี้(๑) คำร้องขอฉบับละ ๕ บาท(๒)การจดทะเบียนเป็นผู้ทำการค้าขาออกซึ่งสินค้ามาตรฐานต่อสินค้ามาตรฐานประเภทหรือชนิดละ ๒,๕๐๐ บาท(๓) การต่ออายุในทะเบียนตาม(๒)สำหรับสินค้ามาตรฐานประเภทหรือชนิดละ ๒๐๐ บาท(๔)ใบอนุญาตให้เป็นผู้ประกอบธุรกิจตรวจสอบมาตรฐานสินค้าต่อสินค้ามาตรฐานประเภทหรือชนิดละ ๑,๕๐๐ บาท(๕) การต่ออายุใบอนุญาตตาม(๔)สำหรับสินค้ามาตรฐานประเภทหรือชนิดละ ๒๐๐ บาท(๖)ใบอนุญาตให้เป็นผู้ตรวจสอบมาตรฐานสินค้าทางวิชาการที่ต้องอาศัยหลักวิชาเครื่องมือและอุปกรณ์ทางวิทยาศาสตร์ฉบับละ ๕๐๐ บาท(๗) การต่ออายุใบอนุญาตตาม(๖) ฉบับละ ๑๐๐ บาท(๘)ใบอนุญาตให้เป็นผู้ตรวจสอบมาตรฐานสินค้านอกจาก (๖)ต่อสินค้ามาตรฐานประเภทหรือชนิดละ ๑๐๐ บาท(๙) การต่ออายุใบอนุญาตตาม(๘)สำหรับสินค้ามาตรฐานประเภทหรือชนิดละ ๒๕ บาท(๑๐) ใบแทนใบทะเบียนตาม (๒)และใบแทนใบอนุญาตตาม (๔) (๖)และ (๘) ฉบับละ ๕๐ บาท(๑๑) บัตรประจำตัวฉบับละ ๒๕ บาท(๑๒)การทดสอบความรู้ผู้ขอรับอนุญาตเป็นผู้ตรวจสอบมาตรฐานสินค้าตาม (๖) ๑๐๐ บาท(๑๓)การทดสอบความรู้ผู้ขอรับอนุญาตเป็นผู้ตรวจสอบมาตรฐานสินค้าตาม(๘)ต่อสินค้ามาตรฐานแต่ละประเภทหรือชนิดละ ๒๕ บาท(๑๔) คัดสำเนาเอกสารฉบับละ ๕ บาท(๑๕)รับรองเอกสารหรือสำเนาเอกสารฉบับละ ๕ บาท(๑๖)ค่าแบบพิมพ์คำร้องขอต่างๆฉบับหรือชุดละ ๕ บาทให้ไว้ ณ วันที่ ๕สิงหาคม พ.ศ. ๒๕๒๓ไพโรจน์ ไชยพรรัฐมนตรีช่วยว่าการฯรักษาราชการแทนรัฐมนตรีว่าการกระทรวงพาณิชย์หมายเหตุ :-เหตุผลในการประกาศใช้กฎกระทรวงฉบับนี้ คือเนื่องจากได้มีการปรับปรุงอัตราค่าธรรมเนียมท้ายพระราชบัญญัติมาตรฐานสินค้าขาออกพ.ศ. ๒๕๐๓ เสียใหม่โดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒สมควรยกเลิกกฎกระทรวงออกตามความในพระราชบัญญัติมาตรฐานสินค้าขาออก พ.ศ. ๒๕๐๓ว่าด้วยอัตราค่าธรรมเนียมและบัญญัติขึ้นใหม่ให้สอดคล้องกับอัตราค่าธรรมเนียมที่ปรับปรุงใหม่ดังกล่าว จึงจำเป็นต้องออกกฎกระทรวงฉบับนี้อุษมล/ผู้จัดทำ๒๓ มิถุนายน ๒๕๕๔[๑] ราชกิจจานุเบกษาเล่ม ๙๗/ตอนที่ ๑๒๑/ฉบับพิเศษ หน้า ๑๐/๘ สิงหาคม ๒๕๒๓
ประกาศคณะรักษาความสงบแห่งชาติประกาศคณะรักษาความสงบแห่งชาติฉบับที่๖๘/๒๕๕๗เรื่องมาตรการเร่งด่วนในการป้องกันและปราบปรามการค้ามนุษย์และการแก้ไขปัญหาแรงงานต่างด้าวระยะที่ ๑ เป็นการชั่วคราว[๑] ตามที่ปัญหาการค้ามนุษย์และแรงงานต่างด้าวผิดกฎหมายได้ทวีความรุนแรงและยืดเยื้อมาเป็นเวลานานเพื่อให้การแก้ไขปัญหาดังกล่าวเป็นไปอย่างจริงจัง มีประสิทธิภาพและมีการบูรณาการเคารพต่อหลักการสากลด้านสิทธิมนุษยชน คณะรักษาความสงบแห่งชาติจึงมีประกาศ ดังต่อไปนี้ข้อ ๑ ให้ผู้ประกอบการนายจ้าง ที่ใช้แรงงานต่างด้าว ดำเนินการตามกระบวนการทางกฎหมาย เพื่อให้แรงงานต่างด้าวได้รับการคุ้มครองในการทำงานและไม่ถูกบังคับใช้แรงงานโดยเฉพาะอย่างยิ่งผู้ประกอบการ นายจ้าง ในอุตสาหกรรมประมงและกิจการต่อเนื่องโดยในช่วงนี้คณะรักษาความสงบแห่งชาติมีมาตรการผ่อนผันให้ผู้ประกอบการ นายจ้างจัดทำบัญชีแรงงานต่างด้าวที่อยู่ในความดูแลให้ครบถ้วน เพื่อให้ง่ายต่อการจัดระเบียบในห้วงต่อไปข้อ ๒ ให้ผู้ประกอบการนายจ้าง และแรงงานต่างด้าวที่อยู่อาศัยในประเทศไทยให้ความร่วมมือในการดำเนินการตามแนวทางที่ทางราชการกำหนด ทั้งนี้เพื่อทางการไทยสามารถให้การคุ้มครองดูแลตามหลักสิทธิมนุษยชนและหลักมนุษยธรรมตามมาตรการระยะที่ ๑ ที่ยังมีการผ่อนผันอยู่ในปัจจุบันแต่ต้องมีการควบคุมข้อ ๓ ให้ทุกส่วนราชการและหน่วยงานของรัฐที่เกี่ยวข้องเร่งบังคับใช้กฎหมายอย่างจริงจัง มีประสิทธิภาพในการป้องกันปราบปรามผู้กระทำผิดด้านการค้ามนุษย์และขบวนการลักลอบนำพาแรงงานต่างด้าวเข้าเมืองโดยผิดกฎหมายข้อ ๔ เจ้าหน้าที่ของรัฐคนใดปล่อยปละละเลยหรือเข้าไปมีส่วนเกี่ยวข้องกับการแสวงหาประโยชน์โดยมิชอบด้วยกฎหมายที่เกี่ยวข้องกับการค้ามนุษย์โดยเฉพาะการค้ามนุษย์ กลุ่มแรงงานต่างด้าวผิดกฎหมาย แรงงานเด็ก สตรีและการลักลอบนำเข้าแรงงานต่างด้าวผิดกฎหมายจะต้องถูกดำเนินการทางวินัยและทางอาญาทันทีข้อ ๕ ให้การดำเนินการข้างต้นสอดคล้องกับความร่วมมือกับประเทศเพื่อนบ้านและประชาคมโลก ตลอดจนมาตรฐานสากลด้านสิทธิแรงงานและหลักการมนุษยธรรมเพื่อความเป็นธรรมเสมอภาค และมีมนุษยธรรมข้อ ๖ ให้คณะกรรมการนโยบายการจัดการปัญหาแรงงานต่างด้าวติดตามผลการดำเนินงานตามข้อ ๑ ข้อ ๒ ข้อ ๓ ข้อ ๔ และข้อ ๕และให้รายงานผลให้คณะรักษาความสงบแห่งชาติ ทราบอย่างต่อเนื่องทั้งนี้ ตั้งแต่บัดนี้เป็นต้นไปประกาศณ วันที่ ๑๗ มิถุนายน พุทธศักราช ๒๕๕๗พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/ผู้จัดทำ๓๐ มิถุนายน๒๕๕๗วันทิตา/ผู้ตรวจ๒ กรกฎาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๑๙ ง/หน้า ๓/๒๗ มิถุนายน ๒๕๕๗
คำพิพากษาศาลฎีกาที่ 280/2471หลักกฎหมาย: วิวาท ฆ่าคนตายโดยไม่เจตนาต.กับ ป.จำเลยเดิรเข้าไปในทางเดิรบ้าน พ. แล้วเกิดวิวาทต่อสู้กันขึ้น พ.ถูกแทง ๖ แห่งถึงแก่ความตาย นอกจากนี้ ม.แล ล.ภรรยาแลบุตร์ พ.ก็มีบาดเจ็บแต่ไม่สาหัส ศาลอุทธรณ์พิพากษาว่า ท.กับ ป.จำเลยมีความผิด ๒ กะทง คือตาม ม.๒๕๑ กะทงหนึ่ง แล ม.๒๕๔ อีกกะทงหนึ่ง ให้จำคุกจำเลยคนละ ๖ ปี ฎีกาตัดสินยืนตามศาลอุทธรณ์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 280/2471อัยการชัยนาทโจทก์นายตั้ว นายเป้าจำเลย ป.อ. ม. 251-254วิวาท ฆ่าคนตายโดยไม่เจตนาต.กับ ป.จำเลยเดิรเข้าไปในทางเดิรบ้าน พ. แล้วเกิดวิวาทต่อสู้กันขึ้น พ.ถูกแทง ๖ แห่งถึงแก่ความตาย นอกจากนี้ ม.แล ล.ภรรยาแลบุตร์ พ.ก็มีบาดเจ็บแต่ไม่สาหัส ศาลอุทธรณ์พิพากษาว่า ท.กับ ป.จำเลยมีความผิด ๒ กะทง คือตาม ม.๒๕๑ กะทงหนึ่ง แล ม.๒๕๔ อีกกะทงหนึ่ง ให้จำคุกจำเลยคนละ ๖ ปี ฎีกาตัดสินยืนตามศาลอุทธรณ์(มนู-นรเนติ-พรหม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ต.กับ ป.จำเลยเดิรเข้าไปในทางเดิรบ้าน พ. แล้วเกิดวิวาทต่อสู้กันขึ้น พ.ถูกแทง ๖ แห่งถึงแก่ความตาย นอกจากนี้ ม.แล ล.ภรรยาแลบุตร์ พ.ก็มีบาดเจ็บแต่ไม่สาหัส ศาลอุทธรณ์พิพากษาว่า ท.กับ ป.จำเลยมีความผิด ๒ กะทง คือตาม ม.๒๕๑ กะทงหนึ่ง แล ม.๒๕๔ อีกกะทงหนึ่ง ให้จำคุกจำเลยคนละ ๖ ปี ฎีกาตัดสินยืนตามศาลอุทธรณ์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 280/2471อัยการชัยนาทโจทก์นายตั้ว นายเป้าจำเลย ป.อ. ม. 251-254วิวาท ฆ่าคนตายโดยไม่เจตนาต.กับ ป.จำเลยเดิรเข้าไปในทางเดิรบ้าน พ. แล้วเกิดวิวาทต่อสู้กันขึ้น พ.ถูกแทง ๖ แห่งถึงแก่ความตาย นอกจากนี้ ม.แล ล.ภรรยาแลบุตร์ พ.ก็มีบาดเจ็บแต่ไม่สาหัส ศาลอุทธรณ์พิพากษาว่า ท.กับ ป.จำเลยมีความผิด ๒ กะทง คือตาม ม.๒๕๑ กะทงหนึ่ง แล ม.๒๕๔ อีกกะทงหนึ่ง ให้จำคุกจำเลยคนละ ๖ ปี ฎีกาตัดสินยืนตามศาลอุทธรณ์(มนู-นรเนติ-พรหม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ข้อบังคับเจ้าพนักงานจราจรในเขตกรุงเทพมหานครข้อบังคับเจ้าพนักงานจราจรในเขตกรุงเทพมหานครว่าด้วยการห้ามจอดรถในถนนพัฒนาการพ.ศ. ๒๕๕๗ ตามที่เจ้าพนักงานจราจรได้ออกข้อบังคับกองบัญชาการตำรวจนครบาลว่าด้วยการห้ามจอดรถทุกชนิดในถนนพัฒนาการไว้แล้วนั้นเนื่องจากในปัจจุบันสภาพการจราจรในถนนพัฒนาการเปลี่ยนไปมีปริมาณรถมากในช่วงเวลาเร่งด่วนทำให้เกิดปัญหาการจราจรดังนั้น เพื่อให้การแก้ไขปัญหาจราจรทันต่อสภาพการจราจรในปัจจุบันเกิดความปลอดภัยและสะดวกในการจราจรแก่ประชาชนผู้ใช้รถใช้ถนนรวมถึงการใช้พื้นผิวถนนให้เกิดประโยชน์สูงสุดจึงจำเป็นต้องจัดระเบียบการจราจรในถนนพัฒนาการฉะนั้น อาศัยอำนาจตามความในมาตรา ๑๓๙ (๒)แห่งพระราชบัญญัติจราจรทางบก พ.ศ. ๒๕๒๒ และตามคำสั่งกระทรวงมหาดไทย ที่ ๕๒๙/๒๕๕๕ลงวันที่ ๗ กันยายน พ.ศ. ๒๕๕๕แต่งตั้งผู้บัญชาการตำรวจนครบาลเป็นเจ้าพนักงานจราจรในเขตกรุงเทพมหานครจึงได้ออกข้อบังคับไว้ ดังนี้ข้อ ๑ ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานครว่าด้วยการห้ามจอดรถในถนนพัฒนาการ พ.ศ. ๒๕๕๗ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกข้อ ๙.๙ของข้อบังคับกองบัญชาการตำรวจนครบาล ว่าด้วยแก้ไขเปลี่ยนแปลงการห้ามหยุดห้ามจอดในถนนสายต่าง ๆ ในเขตกรุงเทพมหานคร พ.ศ. ๒๕๓๖ข้อ ๔ ห้ามจอดรถทุกชนิดในถนนพัฒนาการตั้งแต่แยกคลองตันถึงแยกพัฒนาการทั้งสองฝั่งในระหว่างเวลา ๐๕.๐๐ นาฬิกา ถึงเวลา๐๙.๐๐ นาฬิกา และเวลา ๑๕.๐๐ นาฬิกา ถึงเวลา ๒๑.๐๐ นาฬิกายกเว้นวันอาทิตย์ให้จอดรถได้ทั้งสองฝั่งตลอดเวลาข้อ ๕ นับตั้งแต่วันเวลา ที่ข้อบังคับนี้ใช้บังคับให้ยกเลิกระเบียบ คำสั่งหรือข้อบังคับใดที่ขัดหรือแย้งกับข้อบังคับนี้ประกาศณ วันที่ ๒๑ พฤศจิกายน พ.ศ. ๒๕๕๗พลตำรวจตรีอดุลย์ ณรงค์ศักดิ์รองผู้บัญชาการตำรวจนครบาลปฏิบัติราชการแทนผู้บัญชาการตำรวจนครบาลเจ้าพนักงานจราจรในเขตกรุงเทพมหานครปริยานุช/ผู้จัดทำ๗ มกราคม ๒๕๕๘วิศนี/ผู้ตรวจ๑๔ มกราคม ๒๕๕๘[๑] ราชกิจจานุเบกษาเล่ม ๑๓๑/ตอนพิเศษ ๒๖๑ ง/หน้า ๙/๒๒ ธันวาคม ๒๕๕๗
คำพิพากษาศาลฎีกาที่ 622415หลักกฎหมาย: หลักกฎหมายว่าด้วยความรับผิดอย่างอื่นของหน่วยงานทางปกครองหรือเจ้าหน้าที่ของรัฐ ตามมาตรา ๙ วรรคหนึ่ง (๓) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ เป็นหลักกฎหมายเกี่ยวกับความรับผิดของรัฐโดยปราศจากความผิด ซึ่งมีเจตนารมณ์ในการคุ้มครองและเยียวยาความเสียหายให้แก่เอกชนจากการใช้อำนาจของหน่วยงานทางปกครองหรือเจ้าหน้าที่ของรัฐ อันเนื่องมาจากการดำเนินกิจการทางปกครองหรือบริการสาธารณะแล้วก่อให้เกิดความเสียหายแก่ประชาชนเป็นพิเศษ แม้จะเป็นการกระทำโดยชอบด้วยกฎหมายก็ตาม บทบัญญัตินี้ จึงให้สิทธิเฉพาะเอกชนเท่านั้นในการฟ้องขอให้รัฐรับผิด เมื่อคดีนี้ผู้ฟ้องคดีซึ่งเป็นหน่วยงานทางปกครอง ฟ้องขอให้ผู้ถูกฟ้องคดีคืนเงินสะสม เงินสมทบและผลประโยชน์ตอบแทนเงินดังกล่าวที่ได้รับไป โดยไม่มีสิทธิแก่ผู้ฟ้องคดี จึงเป็นกรณีที่รัฐฟ้องคดีโดยใช้สิทธิเรียกร้องเอาแก่ข้าราชการซึ่งเป็นสมาชิกของตนในฐานะเอกชนคนหนึ่ง ซึ่งไม่เข้าหลักเกณฑ์ของคดีพิพาทเกี่ยวกับความรับผิดอย่างอื่นของหน่วยงานทางปกครองหรือเจ้าหน้าที่ของรัฐ ตามมาตรา ๙ วรรคหนึ่ง (๓) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ที่จะอยู่ในอำนาจพิจารณาพิพากษาของศาลปกครอง กรณีจึงเป็นเรื่องที่ผู้ฟ้องคดีซึ่งเป็นหน่วยงานทางปกครองต้องใช้สิทธิฟ้องเรียกเงินคืนจาก ผู้ถูกฟ้องคดีต่อศาลยุติธรรม ซึ่งเป็นศาลที่มีอำนาจพิจารณาพิพากษาคดีทั้งปวงที่ไม่มีกฎหมายบัญญัติให้อยู่ในอำนาจของศาลอื่น ดูฉบับย่อฎีกาตัดสินเกี่ยวกับปัญหาข้อกฎหมายคำวินิจฉัยที่ 81/2561ศาลปกครองกลางศาลผู้ส่งความเห็นศาลแขวงสมุทรปราการศาลผู้รับความเห็นกองทุนบำเหน็จบำนาญข้าราชการผู้ฟ้องคดีสิบตำรวจตรี วิสุทธิ์ เหมือนหมายผู้ถูกฟ้องคดี พ.ร.บ.จัดตั้งศาลปกครองและวิธีพิจารณาคดีปกครอง พ.ศ.2542 พ.ร.บ.กองทุนบำเหน็จบำนาญข้าราชการ พ.ศ.2539 ป.พ.พ. หลักกฎหมายว่าด้วยความรับผิดอย่างอื่นของหน่วยงานทางปกครองหรือเจ้าหน้าที่ของรัฐ ตามมาตรา ๙ วรรคหนึ่ง (๓) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ เป็นหลักกฎหมายเกี่ยวกับความรับผิดของรัฐโดยปราศจากความผิด ซึ่งมีเจตนารมณ์ในการคุ้มครองและเยียวยาความเสียหายให้แก่เอกชนจากการใช้อำนาจของหน่วยงานทางปกครองหรือเจ้าหน้าที่ของรัฐ อันเนื่องมาจากการดำเนินกิจการทางปกครองหรือบริการสาธารณะแล้วก่อให้เกิดความเสียหายแก่ประชาชนเป็นพิเศษ แม้จะเป็นการกระทำโดยชอบด้วยกฎหมายก็ตาม บทบัญญัตินี้ จึงให้สิทธิเฉพาะเอกชนเท่านั้นในการฟ้องขอให้รัฐรับผิด เมื่อคดีนี้ผู้ฟ้องคดีซึ่งเป็นหน่วยงานทางปกครอง ฟ้องขอให้ผู้ถูกฟ้องคดีคืนเงินสะสม เงินสมทบและผลประโยชน์ตอบแทนเงินดังกล่าวที่ได้รับไป โดยไม่มีสิทธิแก่ผู้ฟ้องคดี จึงเป็นกรณีที่รัฐฟ้องคดีโดยใช้สิทธิเรียกร้องเอาแก่ข้าราชการซึ่งเป็นสมาชิกของตนในฐานะเอกชนคนหนึ่ง ซึ่งไม่เข้าหลักเกณฑ์ของคดีพิพาทเกี่ยวกับความรับผิดอย่างอื่นของหน่วยงานทางปกครองหรือเจ้าหน้าที่ของรัฐ ตามมาตรา ๙ วรรคหนึ่ง (๓) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ที่จะอยู่ในอำนาจพิจารณาพิพากษาของศาลปกครอง กรณีจึงเป็นเรื่องที่ผู้ฟ้องคดีซึ่งเป็นหน่วยงานทางปกครองต้องใช้สิทธิฟ้องเรียกเงินคืนจาก ผู้ถูกฟ้องคดีต่อศาลยุติธรรม ซึ่งเป็นศาลที่มีอำนาจพิจารณาพิพากษาคดีทั้งปวงที่ไม่มีกฎหมายบัญญัติให้อยู่ในอำนาจของศาลอื่น()แหล่งที่มาสำนักงานเลขานุการคณะกรรมการวินิจฉัยฯแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุเขตอำนาจศาลเกี่ยวกับพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ มาตรา ๙ วรรคหนึ่ง (๓)
ประกาศกระทรวงการคลังประกาศกระทรวงการคลังเรื่องการเปลี่ยนแปลงอัตราดอกเบี้ยตั๋วสัญญาใช้เงินเพื่อการบริหารหนี้ในปีงบประมาณพ.ศ. ๒๕๕๓ (ครั้งที่ ๑) ให้กับธนาคารออมสิน วันที่ ๔ สิงหาคม ๒๕๕๓[๑] ด้วยกระทรวงการคลังได้อาศัยอำนาจตามความในมาตรา๑๐ มาตรา ๑๔ และมาตรา ๒๔ แห่งพระราชบัญญัติการบริหารหนี้สาธารณะ พ.ศ. ๒๕๔๘ซึ่งแก้ไขเพิ่มเติมโดยพระราชบัญญัติการบริหารหนี้สาธารณะ (ฉบับที่ ๒) พ.ศ. ๒๕๕๑ออกประกาศกระทรวงการคลัง เรื่องการกู้เงินโดยการออกตั๋วสัญญาใช้เงินเพื่อการบริหารหนี้ ในปีงบประมาณ พ.ศ. ๒๕๕๓(ครั้งที่ ๑) ให้กับธนาคารออมสิน ลงวันที่ ๒ กุมภาพันธ์ ๒๕๕๓ จำนวน ๖,๐๐๐ล้านบาท แบ่งเป็น ๒ วงเงิน วงเงินละ ๓,๐๐๐ ล้านบาท อายุ ๕ ปีอัตราดอกเบี้ยร้อยละ ๑.๕๓ ต่อปี และ ๑.๕๔ ต่อปี ตามลำดับ ซึ่งตามข้อ ๔ วรรคสองกระทรวงการคลังจะเปลี่ยนแปลงอัตราดอกเบี้ยเงินกู้ในวันที่ ๔ กุมภาพันธ์ และวันที่๔ สิงหาคม ของทุกปีโดยคำนวณจากอัตราดอกเบี้ยอัตราต่ำสุดของอัตราดอกเบี้ยเงินฝากประจำ ๖ เดือนประเภทบุคคลธรรมดา เฉลี่ย ๗ วัน ของธนาคารพาณิชย์ขนาดใหญ่ (FDR)๔ แห่ง บวกร้อยละ ๐.๘๓ ต่อปี และ ๐.๘๔ ต่อปี ตามลำดับเพื่อให้อัตราดอกเบี้ยเงินกู้เป็นไปตามเงื่อนไขที่กำหนดในประกาศกระทรวงการคลังลงวันที่ ๒ กุมภาพันธ์ ๒๕๕๓ ดังกล่าวจึงเปลี่ยนแปลงอัตราดอกเบี้ยตั๋วสัญญาใช้เงินเพื่อการบริหารหนี้ ในปีงบประมาณ พ.ศ.๒๕๕๓ (ครั้งที่ ๑) ให้กับธนาคารออมสินจากอัตราดอกเบี้ยร้อยละ ๑.๕๓ ต่อปีและร้อยละ๑.๕๔ ต่อปี เป็นร้อยละ ๑.๘๑ ต่อปี และร้อยละ ๑.๘๒ ต่อปี ตามลำดับ ทั้งนี้ ตั้งแต่วันที่๔ สิงหาคม ๒๕๕๓ เป็นต้นไปประกาศณ วันที่ ๓ สิงหาคม พ.ศ. ๒๕๕๓นริศชัยสูตรรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๑๔กันยายน ๒๕๕๓นันท์นภัสร์/ตรวจ๑๔กันยายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๐๔ ง/หน้า ๓๓/๓๑ สิงหาคม ๒๕๕๓
คำพิพากษาศาลฎีกาที่ 1693/2540หลักกฎหมาย: ศาลชั้นต้นและศาลอุทธรณ์พิพากษาลงโทษจำเลยรวม 11 กระทงจำคุกกระทงละไม่เกิน 2 ปี การวินิจฉัยฎีกาของจำเลยในปัญหาว่า จำเลยให้การรับสารภาพโดยสมัครใจหรือไม่ และคดีมีเหตุรอการลงโทษหรือไม่นั้นจำต้องอาศัยข้อเท็จจริงและพฤติการณ์แห่งคดีตลอดจนดุลพินิจของศาลล่างทั้งสองเป็นข้อชี้ขาดตัดสินฎีกาของจำเลยจึงเป็นฎีกาในปัญหาข้อเท็จจริง ต้องห้ามมิให้ฎีกาตาม ป.วิ.อ.มาตรา218 วรรคแรก ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1693/2540พนักงานอัยการ สำนักงานอัยการสูงสุดโจทก์นายมานะ วีรติกุลจำเลย ป.วิ.อ. ม. 176, ม. 218 วรรคแรกศาลชั้นต้นและศาลอุทธรณ์พิพากษาลงโทษจำเลยรวม 11 กระทงจำคุกกระทงละไม่เกิน 2 ปี การวินิจฉัยฎีกาของจำเลยในปัญหาว่า จำเลยให้การรับสารภาพโดยสมัครใจหรือไม่ และคดีมีเหตุรอการลงโทษหรือไม่นั้นจำต้องอาศัยข้อเท็จจริงและพฤติการณ์แห่งคดีตลอดจนดุลพินิจของศาลล่างทั้งสองเป็นข้อชี้ขาดตัดสินฎีกาของจำเลยจึงเป็นฎีกาในปัญหาข้อเท็จจริง ต้องห้ามมิให้ฎีกาตาม ป.วิ.อ.มาตรา218 วรรคแรก(วิชิน สุขนทีธรรม-สมมาตร พรหมานุกูล-กอบเกียรติ รัตนพานิช)ศาลอาญากรุงเทพใต้ - นางนพวรรณ อินทรัมพรรย์ศาลอุทธรณ์ - นายพลรัตน์ ประทุมทานแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1693/2540พนักงานอัยการ สำนักงานอัยการสูงสุดโจทก์นายมานะ วีรติกุลจำเลย ป.วิ.อ. ม. 176, ม. 218 วรรคแรกศาลชั้นต้นและศาลอุทธรณ์พิพากษาลงโทษจำเลยรวม 11 กระทงจำคุกกระทงละไม่เกิน 2 ปี การวินิจฉัยฎีกาของจำเลยในปัญหาว่า จำเลยให้การรับสารภาพโดยสมัครใจหรือไม่ และคดีมีเหตุรอการลงโทษหรือไม่นั้นจำต้องอาศัยข้อเท็จจริงและพฤติการณ์แห่งคดีตลอดจนดุลพินิจของศาลล่างทั้งสองเป็นข้อชี้ขาดตัดสินฎีกาของจำเลยจึงเป็นฎีกาในปัญหาข้อเท็จจริง ต้องห้ามมิให้ฎีกาตาม ป.วิ.อ.มาตรา218 วรรคแรก(วิชิน สุขนทีธรรม-สมมาตร พรหมานุกูล-กอบเกียรติ รัตนพานิช)ศาลอาญากรุงเทพใต้ - นางนพวรรณ อินทรัมพรรย์ศาลอุทธรณ์ - นายพลรัตน์ ประทุมทานแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ